
ΤΕΥΧΟΣ ΔΕΥΤΕΡΟ 


Αρ. Φύλλου 3882 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός λεπτομερειών για τη σύνταξη της εκ- 
θέσεωςτηςπαρ. 3 του άρθρου 75 του ν. 4270/2014 
(ΦΕΚ Α' 143/28.6.2014) των Γενικών Διευθυντών 
Φορολογικής Διοίκησης και Τελωνείων και Ε.Φ.Κ. 
που υποβάλλεται με τον κρατικό προϋπολογισμό 
στη Βουλή των Ελλήνων. 

2 Ανακαθορισμός των τιμών ζώνης του αντικειμενι¬ 
κού συστήματος προσδιορισμού της φορολογη¬ 
τέας αξίας των με οποιαδήποτε αιτία μεταβιβαζο- 
μένων ακινήτων, που βρίσκονται στις Ζώνες Β' και 
ΣΤ' της Δημοτικής Ενότητας Ψυχικού του Δήμου 
Φιλοθέης - Ψυχικού της Περιφερειακής Ενότητας 
Βόρειου Τομέα Αθηνών, της Περιφέρειας Αττικής. 


ΑΠΟΦΑΣΕΙΣ 

Αριθμ. ΠΟΑ. 1164 (1) 

Καθορισμός λεπτομερειών για τη σύνταξη 
της εκθέσεως της παρ. 3 του άρθρου 75 του 
ν. 4270/2014 (ΦΕΚ Α' 143/28.6.2014) των Γενι- 
κώνΔιευθυντών Φορολογικής Διοίκησης καιΤε- 
λωνείων και Ε.Φ.Κ. που υποβάλλεται με τον κρα¬ 
τικό προϋπολογισμό στη Βουλή των Ελλήνων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2 και 3 του άρθρου 
75 του ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις», όπως ισχύουν. 

2. Τις διατάξεις του ν. 4174/2013 (Α' 170) «Φορολογικές 
διαδικασίες και άλλες διατάξεις», όπως ισχύουν. 

3. Τις διατάξεις του π.δ. 111/2014 «Οργανισμός του 
Υπουργείου Οικονομικών» (Α' 178/29.8.2014). 

4. Τις διατάξεις των άρθρων 1 έως 43 του Κεφαλαίου Α' 
«Σύσταση Ανεξάρτητης Αρχής Δημοσίων Εσόδων» του 


Μέρους Πρώτου του ν. 4389/2016 (Α' 94) «Επείγουσες 
διατάξεις για την εφαρμογή της συμφωνίας δημοσιονο¬ 
μικών στόχων και διαρθρωτικών μεταρρυθμίσεων και 
άλλες διατάξεις». 

5. Τις διατάξεις της με αριθμ. πρωτ. Δ.ΟΡΓ.Α 1036960 
ΕΞ 2017/10.3.2017 (Β' 968 και 1238) απόφασηςτουΔιοι¬ 
κητή της Α.Α.Δ.Ε. «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)». 

6. Την αριθμ. 1/20.1.2016 (ΦΕΚ 18/Υ.Ο.Δ.Δ./20.1.2016) 
πράξη του Υπουργικού Συμβουλίου «Επιλογή και διορι¬ 
σμός Γενικού Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», σε συνδυα¬ 
σμό με τις διατάξεις της παραγράφου 10 του άρθρου 41 
του ν. 4389/2016, όπως ισχύουν. 

7. Την αριθμ. Δ.ΟΡΓ.Α 1115805 ΕΞ 2017/31.7.2017 (Β' 
2743/4.8.2017) απόφαση του Διοικητή της Ανεξάρτητης 
Αρχής Δημοσίων Εσόδων, με θέμα «Μεταβίβαση αρμο¬ 
διοτήτων και εξουσιοδότηση υπογραφής "Με εντολή 
Διοικητή" σε όργανα της Φορολογικής Διοίκησης», σε 
συνδυασμό με τις διατάξεις της περ. β' της παρ. 3 του 
άρθρου 41 του ν. 4389/2016, όπως ισχύουν. 

8. Την ανάγκη καθορισμού των λεπτομερειών για τη 
σύνταξη της έκθεσης των Γενικών Διευθυντών Φορολο¬ 
γικής Διοίκησης και Τελωνείων και Ε.Φ.Κ. που υποβάλλε¬ 
ται με τον κρατικό προϋπολογισμό κατά την κατάθεσή 
του στη Βουλή των Ελλήνων. 

9. Το γεγονός ότι με τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Η έκθεση της παρ. 3 του άρθρου 75 του ν. 4270/2014 
των Γενικών Διευθυντών Φορολογικής Διοίκησης καιΤε- 
λωνείων και Ειδικών Φόρων Κατανάλωσης, συντάσσεται 
μέχρι το τέλος Οκτωβρίου κάθε έτους και περιλαμβάνει 
όλα τα πρόσφορα στοιχεία σχετικά με την πορεία των 
εσόδων, τις δραστηριότητες των αρμόδιων υπηρεσιών, 
καθώς και τα αποτελέσματα του ελέγχου για την περι¬ 
στολή της φοροδιαφυγής και του λαθρεμπορίου κατά 
τον χρόνο που πέρασε (το έτος πριν την κατάθεση του 
προϋπολογισμού). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3882/03.11.2017 


Η ανωτέρω έκθεση περιλαμβάνει και στατιστικά στοι¬ 
χεία για την πορεία των εσόδων, καθώς και στοιχεία σχε¬ 
τικά με την επιβολή προστίμων για παραβάσεις φορολο¬ 
γικής νομοθεσίας και πίνακες παραβατών. 

2. Ειδικότερα η ανωτέρω έκθεση διαρθρώνεται ανά 
Υπηρεσία, σε ενότητες (τμήματα) και θα περιλαμβάνει 
παράρτημα με πίνακες και καταστάσεις, ως ακολούθως: 

I. Θέματα της Γενικής Διεύθυνσης Φορολογικής Διοί¬ 
κησης. 

1. Οι εξελίξεις στα κρατικά έσοδα της προηγούμενης 
τριετίας θα παρουσιάζονται σε ξεχωριστή ενότητα, με 
παράθεση των αριθμητικών μεγεθών κατά βασικές κα¬ 
τηγορίες, των βεβαιωθέντων, των εισπραχθέντων, των 
διαγραφέντων και των μεταφερομένων για είσπραξη 
στο επόμενο οικονομικό έτος εσόδων. 

2. Σε ξεχωριστή ενότητα παρουσιάζεται η λειτουργική 
διάρθρωση των φορολογικών υπηρεσιών και του ελε¬ 
γκτικού μηχανισμού καθώς και τα αποτελέσματα του 
ελεγκτικού έργου που προκύπτει από τη δραστηριότητα 
που αναπτύχθηκε κατά το προηγούμενο έτος, με βάση 
τις σχετικές οδηγίες και εντολές της Διοίκησης. 

3. Σε ξεχωριστή ενότητα θα παρουσιάζεται το νομο¬ 
θετικό έργο των φορολογικών υπηρεσιών και το περιε¬ 
χόμενο των νέων ρυθμίσεων. 

4. Στα παραρτήματα της έκθεσης θα παρουσιάζο¬ 
νται πίνακες σχετικά με την πορεία των εσόδων κατά 
την προηγούμενη τριετία καθώς και αναλυτικοί πίνακες 
για το βεβαιωτικό και εισπρακτικό έργο των Δημοσίων 
Οικονομικών Υπηρεσιών (Δ.Ο.Υ.), του Κέντρου Ελέγχου 
Μεγάλων Επιχειρήσεων (Κ.Ε.ΜΕ.ΕΠ.) και του Κέντρου 
Ελέγχου Φορολογουμένων Μεγάλου Πλούτου (Κ.Ε.ΦΟ. 
ΜΕ.Π.) κατά την ίδια τριετία, ενώ θα επισυνάπτονται και 
σχετικές καταστάσεις οι οποίες θα περιλαμβάνουν: 

4.1. Φορολογούμενους που διέπραξαν φορολογικές 
παραβάσεις σχετικές με την έκδοση εικονικών και πλα¬ 
στών φορολογικών στοιχείων, μετά τις οποίες οι οικείες 
καταλογιστικές πράξεις εκδόθηκαν εντός του προηγού¬ 
μενου της κατάθεσης του προϋπολογισμού έτους και τα 
ποσά που καταλογίστηκαν είναι πάνω από 3.000 ευρώ. 

4.2. Φορολογούμενους που διέπραξαν φορολογικές 
παραβάσεις και φοροδιαφυγή μεγάλης έκτασης που δια¬ 
πιστώθηκαν μετά από πλήρεις και μερικούς φορολογι¬ 
κούς ελέγχους, μετά τους οποίους οι οικείες καταλογι- 
στικές πράξεις εκδόθηκαν εντόςτου προηγούμενου της 
κατάθεσης του προϋπολογισμού έτους και ειδικότερα: 

4.2.1. Φορολογούμενους, για τους οποίους τα ποσά 
φόρων, τελών, πρόσθετων φόρων και προστίμων, που 
καταλογίστηκαν με πλήρη ή μερικό φορολογικό έλεγχο, 
κατέστησαν οριστικά λόγω μη άσκησης ένδικου μέσου 
και εφόσον αυτά τα ποσά αθροιστικά λαμβανόμενα 
υπερβαίνουν τα 200.000 ευρώ. 

4.2.2. Φορολογούμενους, οι οποίοι άσκησαν ενδικοφα- 
νή προσφυγή ενώπιον της ΔΕΔ κατά των καταλογιστικών 
πράξεων, με τις οποίες τα καταλογισθέντα ποσά φόρων, 
τελών, πρόσθετων φόρων και προστίμων προέκυψαν 
μετά από εξωλογιστικό προσδιορισμό των αποτελεσμά¬ 
των τους ή μετά την εφαρμογή έμμεσου προσδιορισμού 
της φορολογητέας ύλης και το σύνολο των ποσών αυτών 
υπερβαίνει τα 300.000 ευρώ. 


4.3. Φορολογούμενους των οποίων ανεστάλη η λει¬ 
τουργία των επαγγελματικών τους εγκαταστάσεων ή 
στους οποίους επιβλήθηκε ειδική χρηματική κύρωση, 
σύμφωνα με τις διατάξεις των άρθρων 13 και 13Α του 
ν. 2523/1997 αντίστοιχα, καθώς και φορολογούμενους 
σε βάρος των οποίων επιβλήθηκαν προληπτικά ή δια- 
σφαλιστικά του δημοσίου συμφέροντος μέτρα, σύμφω¬ 
να με τις διατάξεις της παρ. 5 και 6 του άρθρου 46 του 
ν. 4174/2013, κατά το προηγούμενο της κατάθεσης του 
Προϋπολογισμού έτους. 

II. Θέματα της Γενικής ΔιεύθυνσηςΤελωνείων και ΕΦΚ. 

1. Οι εξελίξεις στις εισπράξεις όλων των τελωνειακών 
αρχών της προηγούμενης τριετίας με παράθεση των 
αριθμητικών μεγεθών κατά βασικές κατηγορίες των βε¬ 
βαιωθέντων, των εισπραχθέντων, των διαγραφέντων και 
των υπολοίπων προς είσπραξη εσόδων. 

2. Σε ξεχωριστή ενότητα, τα αποτελέσματα του ελε¬ 
γκτικού έργου που προκύπτει από τη δραστηριότητα 
που αναπτύχθηκε κατά το προηγούμενο έτος, με βάση 
τις σχετικές οδηγίες και εντολές της Διοίκησης, καθώς 
και οι δράσεις εξοπλισμού των τελωνειακών αρχών με 
μέσα δίωξης. 

3. Το νομοθετικό έργοτηςΤελωνειακής Υπηρεσίας και 
το περιεχόμενο των νέων ρυθμίσεων κατά το προηγού¬ 
μενο έτος της κατάθεσης του προϋπολογισμού. 

4. Η λειτουργική διάρθρωση τηςΤελωνειακής Υπηρε¬ 
σίας και του ελεγκτικού μηχανισμού. 

5. Στα παραρτήματα της έκθεσης επισυνάπτεται και 
σχετική κατάσταση που περιλαμβάνει φυσικά ή νομικά 
πρόσωπα που διέπραξαν τελωνειακές παραβάσεις και 
δασμοφοροδιαφυγή μεγάλης κλίμακας που διαπιστώ¬ 
θηκαν από τελωνειακούς ελέγχους, μετά τους οποίους 
οι οικείες καταλογιστικές πράξεις εκδόθηκαν εντόςτου 
προηγούμενου της κατάθεσης του προϋπολογισμού 
έτους και ειδικότερα: 

Φυσικά ή νομικά πρόσωπα για τα οποία τα ποσά των 
δασμών, φόρων, προστίμων και πολλαπλών τελών που 
καταλογίστηκαν με την οικεία καταλογιστική πράξη, 
εφόσον τα ποσά αθροιστικά λαμβανόμενα υπερβαί¬ 
νουν τα 200.000 ευρώ και εκκρεμούν ανείσπρακτα για 
οποιοδήποτε λόγο. 

Άρθρο 2 

Καταργείται η Α.Υ.0.1027307/641/ΓΔ/10.2.1998: "Κα¬ 
θορισμός λεπτομερειών για τη σύνταξη των εκθέσεων 
(παρ. 1 άρθρου 8 και παρ. 4 άρθρου 10 του ν. 2362/1995, 
ΦΕΚ 247 Α') των Γενικών Διευθυντών Φορολογίας, Φο¬ 
ρολογικών Ελέγχων και Τελωνείων και Ειδικών Φόρων 
Κατανάλωσης, που συνυποβάλλονται με τον κρατικό 
προϋπολογισμό στη Βουλή των Ελλήνων", καθώς και η 
Α.Υ.Ο. 1064648/8414/ΔΕ-Β/25.6.1999 με την οποία συ¬ 
μπληρώθηκε και τροποποιήθηκε η ανωτέρω απόφαση. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 30 Οκτωβρίου 2017 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 




Τεύχος Β' 3882/03.11.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. ΠΟΑ. 1163 (2) 

Ανακαθορισμός των τιμών ζώνης του αντικειμε¬ 
νικού συστήματος προσδιορισμού της φορολο¬ 
γητέας αξίας των με οποιαδήποτε αιτία μεταβι¬ 
βαζόμενων ακινήτων, που βρίσκονται στις Ζώνες 
Β' και ΣΤ' της Δημοτικής Ενότητας Ψυχικού του 
Δήμου Φιλοθέης - Ψυχικού της Περιφερειακής 
Ενότητας Βόρειου Τομέα Αθηνών, της Περιφέ¬ 
ρειας Αττικής. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α)Της παραγράφου 5 του άρθρου 95 του Συντάγματος. 

β)Του άρθρου 50 του π.δ. 18/1989 (ΦΕΚ 8/Α71989). 

γ) Του άρθρου 1 του ν. 3068/2002 (ΦΕΚ 274/Α72002). 

δ) Του άρθρου 41 του ν. 1249/1982 (ΦΕΚ 43/Α71982) 
όπως τροποποιήθηκε με το άρθρο 14 του ν. 1473/1984 
(ΦΕΚ 127/Α71984) και του άρθρου 41 α όπως προστέθη¬ 
κε με το άρθρο 10 του ν. 2386/1996 (ΦΕΚ 43/Α71996). 

ε) Της παραγράφου 8 του άρθρου 24 του ν. 1828/1989 
(ΦΕΚ 2/Α73.1.1989). 

στ) Της παραγράφου 18 του άρθρου 14 του 
ν. 1882/1990 (ΦΕΚ 43/Α723.3.1990). 

ζ) Της παραγράφου 4του άρθρου 261 του ν. 3852/2010 
(ΦΕΚ 87/Α77.6.2010). 

η) Του άρθρου 103 του π.δ. 111/2014 (ΦΕΚ 178/Α7 
29.8.2014). 

2. Την με αριθμό 171/2017 απόφαση του Β' τμήματος 
του Συμβουλίου της Επικράτειας. 

3. Την με αριθμό 683/2017 απόφαση του Β' τμήματος 
του Συμβουλίου της Επικράτειας. 

4. Την απόφαση με αριθμ. πρωτ. 1067780/82/Γ0013/ 
9.6.1994 ΠΟΑ. 1149 (ΦΕΚ 549/Β715.7.1994) όπως ισχύ¬ 
ει σήμερα, με την οποία τροποποιούνται, βελτιώνονται 
και κωδικοποιούνται οι διατάξεις που αφορούν τη φο¬ 
ρολογητέα αξία μεταβιβαζομένων με οποιαδήποτε αιτία 
ακινήτων εντός σχεδίου, κατά το αντικειμενικό σύστημα. 

5. Την απόφαση ΠΟΛ.1009 (ΦΕΚ 48/Β720.1.2016), με 
θέμα «Αναπροσαρμογή τιμών του συστήματος αντικει¬ 
μενικού προσδιορισμού της φορολογητέας αξίας των 
με οποιαδήποτε αιτία μεταβιβαζομένων ακινήτων, που 
βρίσκονται σε περιοχές εντός σχεδίου όλων των περι¬ 
φερειών της Χώρας». 


6. Τις ιδιαιτερότητες κάθε περιοχής ή τμήματος αυτής, 
όπως συνθήκες περιβάλλοντος και θέας, εξυπηρέτηση 
(υποδομή, συγκοινωνία κ.λπ.), εμπορικότητα δρόμων, 
πολεοδομικές ρυθμίσεις (συντελεστής δόμησης οικο¬ 
πέδου). 

7. Την εισήγηση και τα πρακτικά των συνεδριάσεων της 
αρμόδιας επιτροπής του άρθρου 41 του ν. 1249/1982, 
που συγκροτήθηκε με την αριθμ. πρωτ.: 2/99933/0004/ 

30.12.2016 απόφαση του Υπουργού Οικονομικών (ΦΕΚ 
14/ΥΟΔΔ/30.12.2016). 

8. Την αριθμ. ΥΠΟΙΚ 0010218ΕΞ2013/14.11.2016 (ΦΕΚ 
3696/Β715.11.2016) απόφαση του Πρωθυπουργού 
«Ανάθεση αρμοδιοτήτων στην Υφυπουργό Οικονομικών 
Αικατερίνη Παπανάτσιου». 

9. Το με αριθμ. πρωτ. 8701/12.6.2017 απόσπασμα από 
το πρακτικό της από 1.6.2017 8ης συνεδριάσεως του 
Δημοτικού Συμβουλίου του Δήμου Φιλοθέης - Ψυχικού 
με τη γνώμη του οικείου Δημοτικού Συμβουλίου, σύμ¬ 
φωνα με τις διατάξεις της παρ. 4 του άρθρου 261 του 
ν. 3852/2010 (ΦΕΚ 87/Α77.6.2010). 

10. Το γεγονός ότι με την παρούσα μπορεί να δημιουρ- 
γηθεί δαπάνη για τον κρατικό προϋπολογισμό η οποία 
όμως δεν είναι δυνατό να προσδιοριστεί δεδομένου ότι 
δεν είναι γνωστός ο αριθμός των υποθέσεων στις οποίες 
θα έχει εφαρμογή, αποφασίζουμε: 

1. Για τον προσδιορισμό της φορολογητέας αξίας των 
μεταβιβαζόμενων με οποιαδήποτε αιτία ακινήτων, επα¬ 
νακαθορίζουμε τις τιμές ζώνης της αριθμ. ΠΟΛ.1009/ 

18.1.2016 απόφασης του Αναπληρωτή Υπουργού Οικο¬ 
νομικών (ΦΕΚ 48/Β720.1.2016), κατά το μέρος της που 
αφορά τις Β' και ΣΤ' Ζώνες της Δημοτικής Ενότητας Ψυ¬ 
χικού, του Δήμου Φιλοθέης - Ψυχικού, της Περιφερειακής 
Ενότητας Βορείου τομέα Αθηνών, ως εξής: 

α) γιατην Β' ζώνη Ψυχικού σε τέσσερις χιλιάδες (4.000) 
ευρώ. 

β) για την ΣΤ' ζώνη Ψυχικού σε τρεις χιλιάδες οκτακό¬ 
σια πενήντα (3.850) ευρώ. 

2. Η απόφαση αυτή θα ισχύσει από 8.6.2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3882/03.11.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























